Dira gore bareetsi ba kgatlhegele temana e o e balang. Botsa potso e temana eo e tla e arabang, umaka bothata jo temana eo e tla bo rarabololang kgotsa umaka molaomotheo o temana eo e tla thusang bareetsi go o tlhaloganya. Fa o tsamaya gaufi le tshingwana ya Creole, bontle jwa yone bo ka nna jwa go gogela gore o batle go e keleka le go feta. Fa o setse o le mo teng ga yone, o ka itumelela go bona malomo le matlhare a a rulaganeng sentle fa letsatsi le ntse le phatsimisa mebala ya one. Go sa ntse go le jalo, pheswana e e tsiditsana e dira gore go nne le motswako wa menko e e monate e e ka se bapisiweng le ya dinkgisamonate tse di itiretsweng. Ee, o itumelela tshingwana eno le fa gone o etile fela. Akanya fela ka boitumelo jo mong wa tshingwana eno a nang le jone ka gonne a kgona go ipha nako a le mo tshingwaneng ya gagwe letsatsi le letsatsi!